ΝΕΑ ΕΛΛΗΝΙΚΑ Γ΄ ΛΥΚΕΙΟΥ

**Συνέχεια στην επανάληψή μας.**

**Ας θυμηθούμε πρώτα**

|  |  |
| --- | --- |
| **τυπική δομή παραγράφου** | **Τρόποι ανάπτυξης των παραγράφων** |

**αιτιολόγηση**

|  |  |
| --- | --- |
| θεματική περίοδος | διατυπώνεται η θέση του συγγραφέα |
| λεπτομέρειες | αιτιολογείται και υποστηρίζεται το νόημα της απόφανσης /θέσης |
| κατακλείδα |   |

**αναλογία**

|  |  |
| --- | --- |
| θεματική περίοδος | διατυπώνεται οι δύο έννοιες που «μοιάζουν» σε κάποια σημεία |
| λεπτομέρειες | παρουσιάζονται στοιχεία για τη μία έννοια.επισημαίνονται τα όμοια στοιχεία της δεύτερης έννοιας |
| κατακλείδα |   |

**σύγκριση - αντίθεση**

|  |  |
| --- | --- |
| θεματική περίοδος | διατυπώνεται οι δύο έννοιες που συγκρίνονται – αντιτίθενται  |
| λεπτομέρειες | παρουσιάζονται στοιχεία για τη μία έννοια.επισημαίνονται τα αντίθετα στοιχεία της δεύτερης έννοιας |
| κατακλείδα |   |

**διαίρεση**

|  |  |
| --- | --- |
| θεματική περίοδος | διατυπών**ε**ται η έννοια και οι διαιρέσεις της, οι επιμέρους έννοιες |
| λεπτομέρειες | παρουσιάζονται οι διαιρέσεις της έννοιας σύμφωνα με τη θεματική περίοδο |
| κατακλείδα |   |

**παραδείγματα**

|  |  |
| --- | --- |
| θεματική περίοδος | διατυπώνεται η θέση που θα διασαφηνιστεί |
| λεπτομέρειες | παρουσιάζονται παραδείγματα που δείχνουν συγκεκριμένα το νόημα της θεματικής πρότασης, ή τη**ν** επιβεβαιώνουν. |
| κατακλείδα |   |

**ορισμός**

|  |  |
| --- | --- |
| θεματική περίοδος | διατυπώνεται η έννοια που θα οριστεί |
| λεπτομέρειες | παρουσιάζονται η γενικότερη κατηγορία της έννοιας και τα βασ**ι**κά χαρακτηριστικά της.  |
| κατακλείδα |   |

**αίτιο - αποτέλεσμα**

|  |  |
| --- | --- |
| θεματική περίοδος | διατυπώνεται το αίτιο και το αποτέλεσμά του  |
| λεπτομέρειες | παρουσιάζονται στοιχεία για το αίτιο και ακολουθούν οι συνέπειες – αποτελέσματα |
| κατακλείδα |   |

**συνδυασμός μεθόδων**

|  |  |
| --- | --- |
| θεματική περίοδος |   |
| λεπτομέρειε**ς** | χρήση περισσότερων μεθόδων, π.χ. αιτιολόγηση και χρήση παραδειγμάτων |
| κατακλείδα |   |

**Ας προχωρήσουμε τώρα στην πράξη**

**Να βρείτε τους τρόπους ανάπτυξης στις παραγράφους που ακολουθούν.**

1. Η προπαγάνδα είναι το σκληρό σφυροκόπημα που επιδιώκει να επιβάλλει ένα προϊόν οποιασδήποτε μορφής. Αυτό το προϊόν μπορεί να είναι μια πίστη, μια κοινωνική οργάνωση, ένα πολιτικό καθεστώς ή ένα είδος της καθημερινής χρήσης. Όλοι οι τρόποι της επικοινωνίας έχουν επιστρατευτεί, για να υπηρετήσουν την προπαγάνδα. Ο άμεσος λόγος, το ραδιόφωνο, ο κινηματογράφος, η τηλεόραση, το τυπωμένο χαρτί, περιοδικό, εφημερίδα, βιβλίο.

2. Σήμερα καμία επιχείρηση δεν ευημερεί χωρίς την αναγκαία διαφήμιση, ώστε η διαφήμιση πέτυχε μια άνευ προηγουμένου επιτυχία σε όλες τις χώρες της ελεύθερης οικονομίας. Τυχαίο; Όχι βέβαια. Αυτό συνέβη γιατί στα σύγχρονα οικονομικά συστήματα κυριαρχεί ο ελεύθερος ανταγωνισμός, η ανοιχτή αγορά με τους ανηλεείς νόμους της, οπότε η διαφήμιση έρχεται να προστεθεί στο οπλοστάσιο των επιτυχημένων επιχειρήσεων.

3. Η σύγχρονη γενιά νέων είναι αναμφισβήτητα η γενιά που έζησε την εποχή της πληροφοριακής επανάστασης, βίωσε τις συνταρακτικές εξελίξεις σε όλους τους τομείς της επιστήμης και της τεχνολογίας. Πρόκειται λοιπόν για νέους υπέρ το δέον ενημερωμένους, υποψιασμένους για όλα τα σημαντικά ζητήματα της επικαιρότητας. Αυτή η ιδιότητα καθιστά τους σύγχρονους νέους πιο δύσπιστους και απαιτητικούς σε ό, τι προσφέρει η γενιά των ενηλίκων. Αμφισβητούν όχι μόνο λεκτικά αλλά και έμπρακτα ό, τι οι πρεσβύτεροι συνήθιζαν στο παρελθόν να προσφέρουν και να επιβάλλουν ως δεδομένη αυθεντία. Εν τέλει η γενιά της πληροφορικής και της πληροφόρησης είναι η πιο αντιπροσωπευτική γενιά της αμφισβήτησης, περισσότερο κι από την περίφημη γενιά του ΄70.

4. Το οικογενειακά οργανωμένο σπίτι ήταν από αιώνες το κέντρο όπου ικανοποιούνταν οι βασικές ανάγκες της ζωής του ανθρώπου: όχι μόνον ο έρωτας και η τεκνογονία, η αγωγή των παιδιών και η ψυχαγωγία και το μαγείρεμα, η περίθαλψη στην αρρώστια και τα γηρατειά. Όλα αυτά τα αγαθά άλλοτε δεν μπορούσε να τα εξασφαλίσει κανείς παρά με το γάμο και τη σύσταση οικογένειας. Σήμερα στις εξελιγμένες κοινωνίες τα πράγματα έχουν αλλάξει ριζικά. Οι πιο πολλές ανάγκες που αναφέραμε ικανοποιούνται χωρίς και έξω από την οικογένεια.

5. Το πλέον κατάλληλο κοινωνικο – οικονομικό πλαίσιο για την ανάπτυξη ακραίων εθνικιστικών και ξενοφοβικών τάσεων σε μια εποχή είναι η οικονομική κρίση – ύφεση που συνοδεύεται αναπόφευκτα από την ανεργία και την υποαπασχόληση των μεγάλων κοινωνικών ομάδων. Αντιπροσωπευτική είναι η δεκαετία του ΄30 κατά την οποία βαθιά ήταν τα σημάδια της οικονομικής ύφεσης και του κράχ του 1929, περίοδος που ανέδειξε όλα τα αυταρχικά – φασιστικά καθεστώτα στην Ευρώπη του Μεσοπολέμου.

Σημ. : Οι απαντήσεις σας να αποσταλούν στο e-mail mariapapadakis02@gmail.com είτε με τη μορφή word είτε ως φωτογραφία.